Môže pacient kombinovať Flektor, Nimesil, Zaldiar a Novalgin pred operáciou na bolesť krížov a bedrového kĺbu?
Mám bolesť krížov a bedrového kĺbu pred operáciou. Diagn. M51.1 s radikulopatiou G55.1.  Môžem kombinovať od bolesti Flektor, Nimesil, Zaldiar a Novalgin? Ďakujem.
Dobrý deň,
ďakujeme za Vašu otázku.
Lieky Flector Rapid aj Nimesil patria do skupiny nesteroidových protizápalových liekov. Medzi uvedenými liekmi bola pozorovaná klinicky závažná interakcia, kedy je možné zvýšenie nežiaducich účinkov oboch liečiv, ako napríklad zvýšené riziko gastrointestinálnych vredov a krvácania. Preto je možné pokračovať v liečbe iba jedným z uvedených liekov.
Podávanie liekov Flcetor Rapid/Nimesil, Novalgin a Zaldiar pri nedostatčnom účinku jedného z uvedených liekov nie je vylúčené, ak má o ich užívaní vedomosť jeden lekár. Je však potrebné medzi užitím dodržať minimálny časový odstup 4 hodiny.
Prajem pekný zvyšok dňa.
S pozdravom
PharmDr. Veronika Kiabová